Stjórn hestamannafélagsins Dreyra á Akranesi og í Hvalfjarðarsveit hefur valið Jakob Svavar Sigurðsson íþróttamann félagsins fyrir árið 2009 . Dreyri tilnefndi Jakob einnig í fyrra og náði hann 3. sæti í kjöri íþróttamanns Akraness 2008 . “ Í ár hefur Jakob ekki setið auðum höndum frekar en fyrri ár og hefur náð mjög góðum árangri bæði í gæðingakeppni , hestaíþróttum og sýningum kynbótahrossa . Þar hefur hann verið í hitunni meðal allra bestu knapa Íslands enda er ljóst að í þeim hópi er hann búinn að festa sig í sessi með frábærum árangri , ” segir í umsögn stjórnar Dreyra . Jakob sýndi 69 kynbótahross á árinu og fengu 35 þeirra 8,00 eða hærra í aðaleinkunn , sem er mjög góður árangur . Stóðhesturinn Kaspar frá Kommu fékk sem dæmi 10 fyrir brokk í höndum Jakobs en slíkar einkunnir eru afar fátíðar . Af þátttöku hans í mótum á árinu má glöggt sjá að árangur Jakobs er afar góður . Meðal árangurs hans á árinu má nefna fyrsta sætið í gæðingafimi í Meistaradeild VÍS . Þar keppti hann á Auði frá Lundum II . Saman náðu þeir öðru sæti í fjórgangi í sömu keppni . Á vetrarmótum Grana á Hvanneyri varð hann í 3. sæti í fjórgangi á Hæringi frá Litla Kambi og 1. sæti í tölti á Prinsessu frá Birkihlíð . Á gæðingamóti Fáks varð hann í 1. sæti í 100 m skeiði á Fellingu frá Hákoti og 2. sæti í B flokki á Kaspari frá Kommu . Á íþróttamóti Faxa varð hann í fyrsta sæti í fimmgangi á Verði frá Árbæ og 1. sæti í tölti á Gíg frá Hvítanesi . Þá sigraði hann gæðingakeppni Dreyra í B flokki á Kaspari . Á gæðingamóti Faxa sigraði hann í B flokki á Hæringi og varð í 2. sæti í A flokki á Blæ frá Hesti . Þá sigraði hann íþróttamót Snæfellings á Gíg frá Hítarnesi . Á íþróttamóti Þyts á Hvammstanga varð hann í efsta sæti í fimmgangi á Verði frá Árbæ og efsta sæti í tölti á Gíg frá Hvítanesi . Á fjórðungsmótinu í sumar varð Jakob meðal annars í 2. sæti í B flokki á Kaspari og 2. sæti í A flokki á Blæ frá Hesti . Þá sýndi hann fjölda kynbótahrossa sem mörg hver náðu langt á mótinu . Þar var 4v stóðhesturinn Asi frá Lundum II efstur , en einnig náði hann langt með hrossin Stikil frá Skrúð , Þyt frá Skáney , Þórdísi frá Leirulæk , Þernu frá Spágilsstöðum og mörg fleiri hross . Að endingu ber að nefna að á Uppskeruhátíð LH hlaut hann tvær tilnefningar , bæði sem kynbótaknapi ársins og gæðingaknapi ársins .